Imatge del MAMT durant una edició de la Nit dels Museus DIPTA.CAT
Manel Margalef serà el nou director del Museu d'Art Modern de la Diputació de Tarragona (MAMT) després de resultar seleccionat en el concurs públic per cobrir la plaça de cap de secció d'aquest equipament cultural. Margalef assumirà la direcció del MAMT, a partir del proper 15 de gener, en substitució de Rosa Ricomà, que va ocupar el càrrec durant 22 anys i es va jubilar l'any 2018. Durant el 2019 ha assumit les funcions de forma provisional Marisa Suárez, cap del Projecte de difusió del MAMT.